Sandlo

Sandlo (Charadrius hiaticula) er en fjæretilknyttet fugleart i lofamilien og regnes som en kortdistansetrekkfugl.

Charádrius hiaticula er en 18-20 cm lang, kortbenet vadefugl. Den har en sort og hvit halskrave, et orange nebb med svart tupp og orange føtter. I august-september trekker de fleste sandloer sørover til overvintringsområdene i Sørvest-Europa og Vest-Afrika. En del fugler i Storbritannia og Nord-Frankrike er standfugler.

Sandloene holder til på stranden. De lever av insekter, krepsdyr, børsteormer og snegler som den trekker opp av sanden med nebbet. Når de søker føde, løper de et lite stykke, stanser opp og leter etter bytte i sanden, før de løper videre. Redet ligger i en fordypning i sanden, med småstein eller skjell i bunnen. Hekkesesongen er i mai måned. Hunnen legger fire gråligbrune egg, og begge foreldrene tar del i rugingen.

Eksterne lenker 
 

Lofugler
Fugler på rødliste for Svalbard